<classify> WAKATI kikosi cha timu ya Soka ya Tanzania Bara Kilimanjaro Stars kikitarajiwa kuondoka leo kwenda Uganda tayari kwa michuano ya kombe la Chalenji, Kocha mkuu wa timu hiyo Juma Mgunda ameweka wazi benchi la ufundi atakaloliongoza kwenye michuano hiyo inayoanza mwishoni mwa wiki hii.Mgunda aliwaambia waandishi wa habari Dar es Salaam jana kuwa kwenye michuano hiyo inayoandaliwa na Baraza la vyama vya Soka Afrika Mashariki na kati Cecafa katika benchi hilo la ufundi atasaidiana na makocha Selemani Matola ,Zuberi Katwila na daktari Emily Urasa.Alisema kwenye michuano ya msimu huu wamepania kurejesha mwaka yao ya mwaka 2010.Alisema kwa ujumla hadi sasa kikosi hicho kinaendelea vizuri na kwamba baada ya mazoezi yaliyotarajiwa kufanyika jana jioni kwenye Uwanja wa JMK Park watafanya mchujo na kutaja kikosi kamili watakachosafiri nacho kwenda Uganda.Kwa upande wake, mwakilishi wa wachezaji, Aishi Manula alisema kwa niaba ya wachezaji wenzake wanatambua majukumu ya kufanya kulipigania taifa na kuonesha uwezo walionao kwa lengo la kwenda kupambana kurejesha heshima ya nchi kwa kurudi na kombe hilo.Maandalizi yetu yanaenda vizuri na kwenye mazoezi yetu wachezaji wote tunaonesha kunakitu tunataka kikubwa kurejesha heshima ya Tanzania Bara kama miaka iliyopita, alisema Manula.Kwa upande wake, daktari Urasa ameweka wazi wachezaji wanaosumbuliwa na majeraha na hawatakuwa sehemu ya kikosi hicho ambao ni Salum Abubakari, Shaban Chilunda, I ddi Seleman na Frank Domayo. Katika michuano hiyo Kilimanjaro iliyopangwa kundi C itaanza kwa kuwakabili ndugu zao Zanzibar Heroes.  <topic>: MICHEZO 